armvectores/hy_wikipedia_2023 huggingface dataset:
Ռեթչեդ (հեռուստասերիալ)

«Ռեթչեդ»  (անգլ.՝ Ratched), Կեն Կիզիի «Թռիչք կկվի բնի վրայով» վեպի վրա հիմնված սպասվող ամերիկյան դրամատիկ վեբ սերիալ, որն արտադրվում է Էվան Ռոմանսկիի կողմից Նեթֆլիքս հարթակի համար։ Գլխավոր դերը կատարելու է Սառա Փոլսոնը։ Պատվիրվել է երկու եթերաշրջանների արտադրություն։


== Սյուժե ==
«Ռեթչեդ»-ը պատմելու է բուժքույր Ռեթչեդի պատմությունը, որը սկսվում է 1947 թվականին և պատմում է «հասարակ բուժքույրից դեպի լիարժեք մոնստր էվոլյուցիայի մասին»։ Ըստ Ռայան Մերֆիի, հանդիսատեսները պետք է տեսնեն, «թե ինչպես է նա սոցիոպատ դարձել»։


== Դերերում ==


=== Գլխավոր կազմ ===
Սառա Փոլսոն՝ բուժքույր Միլդրեդ Ռեթչեդ
Ջոն Ջոն Բրիոնս՝ բժիշկ Ռիչարդ Հանովեր
Ֆին Ուիթրոք
Չարլի Քարվեր
Ջուդի Դևիս՝ Բեթսի Բեյքեր
Հարիեթ Սենսոմ Հարիս
Սինթիա Նիքսոն
Հանթեր Փերիշ
Ամանդա Պլամմեր
Քորի Սթոլ
Շերոն Սթոուն


=== Երկրորդական կազմ ===
Վինսենթ Դ'Օնոֆրիո՝ մարզպետ Ջորջ Միլբերն
Ռոզանա Արքեթ
Դոն Չիդլ
Սթեն վան Վինքլ՝ Դեյլ Հարմեն
Էլիս Էնգլերթ՝ Դոլի
Էնի Սթարկ
Բեն Քրոուլի՝ Ռեջի Հեմփսոն


== Դրվագներ ==
Առաջին եթերաշրջանի որոշ սերիաներ ներառում են․

«Ողորմության հրեշտակ», գրված Իան Բրենանի կողմից
«Ողորմության հրեշտակ, Մաս II», գրված Էվան Ռոմանսկիի կողմից
«Ես ոչ մի պարտավորություն չունեմ», գրված Ջենիֆեր Սալթի և Իան Բրենանի կողմից
«Սառցահատ», գրված Իան Բրենանի կողմից
«Միլդրեդ և Էդմունդ», գրված Իան Բրենանի, Ջենիֆեր Սալթի և Էվան Ռոմանսկիի կողմից
«Ցանկությունների ցանկը»,  գրված Իան Բրենանի կողմից
«Պարը», գրված Իան Բրենանի կողմից


== Արտադրություն ==


=== Ստեղծում ===
2017 թվականի սեպտեմբերի 6-ին հայտարարվել է, որ Նեթֆլիքսը պատվիրել է «Ռեթչեդ» հեռուստասերիալի երկու եթերաշրջանների արտադրությունը, որոնցից յուրաքանչյուրը բաղկացած է լինելու 9 սերիաներից։ Ըստ մամուլի հաղորդագրությունների, Hulu-ն և Apple-ը հետաքրքրված են սերիալի արտադրությամբ, սակայն պարտվել են Նեթֆլիքս ընկերությանը։ Սերիալի ստեղծող և մշակող է դառնալու Էվեն Ռոմանսկին, ով նաև գրելու է պիլոտային սերիայի սցենարը։ Հեռուստապրոդյուսեր Ռայան Մերֆին ուսումնասիրել է առաջարկված սցենարը և կարգավորել Ռեթչեդ բուժքրոջ կերպարի հեռուստաէկրանավորումի համար իրավունքների բոլոր հարցերը, որոնք պատկանում են The Saul Zaentz ընկերությանը և Մայքլ Դուգլասին։ Մերֆին պետք է դառնա պիլոտային սերիայի ռեժիսոր և նույնպես սերիալի գործադիր պրոդյուսեր՝ Դուգլասի, Ալեք Քեշիշյանի, Մարգարեթ Ռայլիի և Ջեյքոբ Էփսթայնի հետ միասին։


=== Քասթինգ ===
2017 թվականի սեպտեմբերին սերիալի հետ մեկտեղ հայտարարվել է, որ գլխավոր՝ Ռեթչեթ բուժքրոջ դերը կատարելու է Սառա Փոլսոնը։ 2018 թվականի դեկտեմբերին դերասանական կազմին են միացել Ջոն Ջոն Բրիոնսը և Ֆին Ուիթրոքը։ 2019 թվականի հունվարին հայտարարվել է, որ սերիալում նկարահանվելու են նաև Չարլի Քարվերը, Ջուդի Դևիսը, Հարիեթ Հարիսը, Սինթիա Նիքսոնը, Հանթեր Փերիշը, Ամանդա Պլամմերը, Քորրի Սթոլը և Շերոն Սթոունը։ Մի ամիս անց երկրորդական դերերի համար են հաստատվել Ռոզանա Արքեթը, Վինսենթ ԴՕնոֆրիոն, Դոն Չիդլը, Էլիս Էնգլերթը, Էնի Սթարկը և Սթեն վան Վինքլը։


== Ծանոթագրություններ ==


== Արտաքին հղումներ ==
«Ռեդչեթ»-ը Նեթֆլիքսի կայքում (անգլ.)
«Ռեթչեդ (հեռուստասերիալ)»(անգլ.) ֆիլմը Internet Movie Database կայքում
(3239) Մեյժու

(3239) Մեյժու (անգլ.՝ Meizhou), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 29-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,184283 ա. մ., առավելագույնը մոտենում է 1,7007 ա. մ. հեռավորության վրա և հեռանում 2,6679 ա. մ.։ Արեգակի շուրջ մեկ ամբողջական պտույտ է կատարում 1179,13 երկրային օրվա ընթացքում, իր ուղեծրով շարժվելով միջինում 0,30531 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3239) Մեյժու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լապիշ (անտառ)

Լապիշ, անտառ  (ռում. Pădurea Lapiș), IUCN IV կարգի արգելոց, գտնվում է Ռումինիայի հյուսիս-արևմուտքում, Սալայ գավառի արևմուտքում, Նուֆալլաու գյուղի մոտակայքում, որը Շիմլեյ-Սիլվանեյից մոտ 9 կմ հեռավորության վրա է։


== Նկարագրություն ==
430,40 հա տարածք ունեցող անտառային Լապիշը 2004 թ. Կառավարության N.2151 որոշմամբ (2005 թ. Ապրիլի 12-ին տպագրվել է Ռումինիայի Պաշտոնական ամսագրի  152-րդ համարում) հայտարարվել է որպես բնական պահպանվող տարածք և Codrii Silvaniei անտառների շատ ավելի մեծ խումբ է։


== Ֆլորա և ֆաունա ==


=== Ֆլորա ===


==== Անտառի բուսականություն ====
Ամառային կաղնի (Quercus pedunculiflora), ոսկեգույն կաղնի (Quercus petraea), մանրատերև լորենի (Tilia cordata), անգլիական կաղնի (Quercus robur), հունգարական կաղնի (Quercus frainetto), սովորական հացենի (Fraxinus excelsior), թուրքական կաղնի (Quercus cerris), եվրոպական սև սոճի (Pinus nigra), սովորական սոճի (Pinus sylvestris), սպիտակ ակացիա (Robinia pseudoacacia), վայրի կեռասենի (Prunus avium);


==== Բույսերի տեսակներ ====

Թոքաբույս (Pulmonaria officinalis), բծավոր նվիկ (Arum maculatum), քամու ծաղիկ (Anemone nemorosa), գորտնուկային վարդակակաչ  (Anemone ranunculoides), կարմիր ֆեսկյու (Festuca rubra):


=== Ֆաունա ===


==== Կաթնասուններ ====
Վիթ (Dama dama), ազնիվ եղջերու (Cervus elaphus), այծյամ (Capreolus capreolus), սովորական աղվես (Vulpes vulpes), վարազ (Sus scrofa), անտառային կզաքիս (Marten marten), եվրոպական համստեր (Cricetus cricetus), անտառային կատու (Felis silvestris).


==== Թռչուններ ====
Ավիֆաունան ներառում է փոքր խայտաբղետ փայտփորիկ (Dendrocopos minor), անտառային ձիաթռչնակ (Anthus trivalis), եվրոպական բվիկ (Otus scops), կանաչ սերինոս (Carduelis chloris), հարավային ֆիսկալ (Lanius collaris), արտույտաբազե (Falca subbuteo), երկնագույն երաշտահավ (Parus caeruleus), արջնագռավ (Corvus corax), սովորական դրախտապան (Emberiza citrinella) և միջին խայտաբղետ փայտփորիկ (Dendrocopos medius):


== Պատկերասրահ ==


=== Ֆլորայի տեսակներ ===

		
		


=== Ֆաունայի տեսակներ ===

		
		


== Ծանոթագրություններ ==
Թիլեկ (այլ կիրառումներ)

Թիլեկ, կարող է վերաբերել՝

Թիլեկ - գյուղ Արևմտյան Հայաստանում, Խարբերդի վիլայեթի Դերսիմի գավառում
Թիլեկ - գյուղ Արևմտյան Հայաստանում, Էրզրումի վիլայեթի Երզնկայի գավառում
Էլեկտրական շարժիչ

Էլեկտրական շարժիչ, էլեկտրական էներգիան մեխանիկականի փոխակերպող մեքենա։ Բաղկացած է անշարժ (ստատոր) և պտտվող (ռոտոր) մասերից։ Հաստատուն հոսանքի՝ գործնականում պիտանի առաջին Էլեկտրական շարժիչ ստեղծել է Հ․ Ռոստոմյանը 1834 թվականին։ Սակայն էլեկտրական շարժիչները լայն կիրառում են ստացել միայն 19-րդ դարի 1870-ական թվականներին՝ էլեկտրաէներգիայի էժանագին աղբյուրներ ստեղծելու շնորհիվ։ 1888-1889 թվականներին Հ.Ռոստոմյանը հնարել է եռաֆազ կարճ միացված ասինխրոն էլեկտրական մեքենա։ Ըստ հոսանքի բնույթի տարբերում են հաստատուն (հիմնական առավելությունը՝ պտտման հաճախականությունը խնայողաբար և սահուն կերպով կարգավորելու հնարավորությունն է) և փոփոխական հոսանքի էլեկտրական շարժիչներ։ Կան փոփոխական հոսանքի երկու տեսակ անկոլեկտոր էլեկտրաշարժիչներ՝ ասինխրոն և սինխրոն։ Առավել տարածված են ասինխրոն էլեկտրական շարժիչները, որոնք պարզ են և շահագործման մեջ հուսալի։ Դրանց հիմնական թերությունը ռեակտիվ հզորության զգալի օգտագործումն է։ Աշխատանքի սկզբունքը հիմնված է ստատորի փաթույթներով անցնող փոփոխական հոսանքի ստեղծած պտտվող մագնիսական դաշտի և ռոտորի փաթույթներում մակածված հոսանքի դաշտի փոխազդեցության վրա։ Մի շարք հզոր էլեկտրահաղորդակներում օգտագործում են սինխրոն էլեկտրաշարժիչներ, որոնց ռոտորն ունի առանձին հաստատուն հոսանքի աղբյուրից (գրգռիչից կամ գրգռման հատուկ շղթայից) սնվող գրգռման փաթույթ։ փոփոխական հոսանքի կոլեկտորավոր էլեկտրական շարժիչները բաղկացած են սինխրոն էլեկտրաշարժիչի ստատորից և ռոտորից, որը պատրաստված է հաստատուն հոսանքի էլեկտրաշարժիչի խարսխի ձևով։ Ըստ գրգռման եղանակի այս էլեկտրական շարժիչները լինում են զուգահեռ և հաջորդական գրգռման։ էլեկտրական շարժիչ կիրառվում է արդյունաբերության մեջ (էլեկտրահաղորդակներ), տրանսպորտում (քարշային էլեկտրաշարժիչներ) և կենցաղում՝ որպես շարժիչի հիմնական տեսակ։
Թթվային թիվ

Թթվային թիվ, մեծություն, որը բնորոշում է թթուների համարժեք քաշը, ինչպես նաև ազատ թթվի պարունակությունը ճարպերում, բուսական յուղերում, մոմում, խեժերում և այլ նյութերում։ Թթվային թիվը արտահայտում է 
  
    
      
        K
        O
        H
      
    
    {\displaystyle KOH}
  -ի անհրաժեշտ քանակը միլիգրամներով, որը ծախսվում է 1 գ հետազոտվող նյութը չեզոքացնելու համար։ 
Թթվային թիվ 
  
    
      
        =
        5
        ,
        61
      
    
    {\displaystyle =5,61}
   ա/բ, որտեղ ա–ն 0,1 նորմալանոց 
  
    
      
        K
        O
        H
      
    
    {\displaystyle KOH}
  -ի քանակն է միլիլիտրերով՝ ծախսված տիտրման համար, բ-ն՝ վերցված նյութի քանակը գրամներով։ Չեզոքացումը կատարվում է 
  
    
      
        K
        O
        H
      
    
    {\displaystyle KOH}
  -ի ջրային կամ սպիրտային լուծույթով, ֆենոլֆթալեինի ներկայությամբ։
Բուստիլյո դե լա Վեգա

Բուստիլյո դե լա Վեգա (իսպ.` Bustillo de la Vega), բնակավայր և մունիցիպալիտետ Իսպանիայում։ Գտնվում է Պալենսիա գավառում, ինքնավար Կաստիլյա և Լեոն մարզում։ Մունիցիպալիտետի մի մասը գտնվում է Վեգա Վալդավիա շրջանում։ Բնակչությունը` 332 մարդ (2010 թվականի տվյալներով)։


== Արտաքին հղումներ ==
Página web del Ayuntamiento
Denominaciones de Origen en Castilla y León
Երկաթուղայինների հուշարձան (Էրեբունի վարչական շրջան)

Երկաթուղայինների հուշարձան, գտնվում է Երևանի Էրեբունի վարչական շրջանի Ազատամարտիկների այգում։ Տեղադրվել է 2011 թվականին։


== Պատմություն ==
Հուշարձանը նվիրված է Առաջին և Երկրորդ համաշխարհային պատերազմներում, Արցախի ազատագրման ժամանակ զոհված հայ երկաթուղայինների հիշատակին։
Հուշարձանի բացման արարողությանը մասնակցել են «Հարավկովկասյան երկաթուղի» ՓԲԸ ղեկավարության ներկայացուցիչները, պատգամավորներ, Երևանի քաղաքապետարանի ու Էրեբունի վարչական շրջանի աշխատակիցներ, վետերան-երկաթուղայիններ և համայնքի բնակիչներ։
2013 թվականին Գյումրիում բացվել է հուշարձան՝ նվիրված 1988 թվականի դեկտեմբերի 7-ի երկրաշարժի ժամանակ զոհված երկաթուղայինների հիշատակին։


== Տվյալներ ==
Հուշարձանի բարձրությունը հինգ մետր է, կառուցվել է երկաթուղայինների և հովանավորների կողմից կատարված նվիրատվությունների հաշվին։


=== Հեղինակ ===
Քանդակագործ՝ Վյաչեսլավ Վերդյան


== Մեջբերումներ հուշարձանի մասին ==


== Ծանոթագրություններ ==
Պանդոկ

Պանդոկ (հուն․՝ Πανδοχείο), ոչ վաղ անցյալում քաղաքային, մերձքաղաքային կամ ճանապարհներին գտնվող իջևանատուն էր, գիշերակացի վայր, որի առաջին հարկում սովորաբար խորտկարան է եղել, իսկ երկրորդ հարկում՝ վարձով սենյակները։


== Անվան ստուգաբանություն ==

Բառը ավանդաբար եվրոպացիների կողմից է օգտագործվել մինչև մեքենաների ստեղծման դարաշջանը։ Տավերն նշանակել է նաև «ռոմանտիկների  ճանապարհ», որը պատմական և ֆենետեզյան գրականության մեջ հաճախ է հիշատակվում։ Տավերնի երկայնքով ձգվել են մեծ, երթևեկելի գրունտային ճաանապարհներ և ուղիներ, որոնցից շատերում եղել են են ձիերի ախոռներ, որտեղ ճանապարհորդները թողել են  իրենց ձիերին, բեռներն ու  սայլերը։ Այսպիսի հաստատություններ բացվում էին այն վայրերում, որոնք գաղութացվում էին եվրոպացիների կողմից։ Տավերնը իր դերը կորցրել է 1920-ական թվականներին, երբ արդեն սկսեցին օգտվել մեքենաներից։ Կառուցվեցին նոր տիպի հաստասություններ՝ ճանապարհային խորտկարաններ, փոքր ու մեծ հյուրանոցներ, սրճարաններ և նման այլ բաներ։
Ի տարբերություն գինետների, կաբակների, որտեղ միայն խմիչք էին մատուցում, տավերնում նաև լավ կերակրում էին։


== Ծագումնաբանություն ==
Հին Հռոմում  փայտից պատրաստված ոչ մեծ  տնակներն ու  կառույցները անվանում էին տավերն։ Ավելի ուշ այդպես  էին անվանում տարբեր վաճառասեղանները, արհեստանոցները, խանութները և կաբակները։ Այն ժամանակ, երբ այդ շինությունները սկսեցին քարից  կառուցվել, ներքին հարկերը  սովորաբար մնում էին  տավերներին։


== Պատկերասրահ ==

		
		
		
		
		
		


== Ծանոթագրություններ ==
Լևոն Կոստանդյան

Լևոն Իվանի Կոստանդյան (հունվարի 3, 1932(1932-01-03), Բաքու, ԱԽՖՍՀ, ԽՍՀՄ), հայ վնասվածքաբան-օրթոպեդ։ Բժշկական գիտությունների դոկտոր (1971), պրոֆեսոր (1972):


== Կենսագրություն ==
Իվան Կոստանդյանը ծնվել է 1932 թվականի հունվարի 3-ին, Բաքու քաղաքում։ 1956 թվականին ավարտել է Բաքվի բժշկական ինստիտուտը։ 1971-1978 թվականներին եղել է Կեմերովոյի բժշկական ինստիտուտի վնասվածքաբանության, օրթոպեդիայի և ռազմադաշտային վիրաբուժության ամբիոնի վարիչ, 1979-1993 թվականներին՝ Երևանի Վնասվածքաբանության և օրթոպեդիայի գիտահետազոտական ինստիտուտի փոխտնօրեն։ 1997 թվականից եղել է Կալուգայի Կ. Ցիոլկովսկու անվան մանկավարժական համալսարանի վալեոլոգիայի (ոչ սովորական եղանակներով բուժման) ամբիոնի պրոֆեսոր։
Աշխատանքները վերաբերում են դիակային հյուսվածքների պատրաստման, պահածոյման, «կրաժ սինդրոնի» (վնասվածքային տոքսիկոզ, տևական ճզմման, ջնջխման համախտանիշ) ժամանակ բուժական օգնության և վերջույթի վերապատվաստման դեպքում՝ տեղային վերակենդանացման հարցերին։
Ներդրել է ոսկրային բրեֆոպլաստիկան (ոսկրային պակասը լրացնելու համար ածխածնային միացությունների կիրառումը վնասվածքաբանության և օրթոպեդիայի բնագավառում)։


== Անդամակցություն ==
Կուզբասի վնասվածքաբանների և օրթոպեդների ընկերության նախագահ (1971-1978)։


== Երկեր ==
«Костная брефопластика при лечении доброкачественных костных опухолей» (1976).
Аллопластика костью плода / Костандян Л. И., 182, [1] с. ил. 21 см, Ереван, Айастан, 1985.
Подготовка конечности к реплантации, Кемерово, 1993 (համահեղինակ).


== Գրականություն ==
Айриян А. П., Армянские учёные-медики. - Ереван, 1998, 276 с.


== Ծանոթագրություններ ==
Հակաթույներ

Հակաթույներ, անտիդոտներ (հունարեն՝ άντιζοτος-ընդդեմ տրվող), թունավորումները բուժող դեղամիջոցներ, վնասազերծում են թույները և օրգանիզմում կանխարգելում դրանց ազդեցությունը։
Լինում են տեղական և ռեզորբցիոն ազդեցության հակաթույներ։ Տեղական ազդեցության հակաթույները (ակտիվ ածուխ, հիմքեր) տրվում են նախքան թույնի ներծծվելը և օրգաններն ու հյուսվածքներն անցնելը. վնասազերծում են թույները ստամոքսում, մաշկի և լորձաթաղանթների վրա։ Հակաթունային արդյունքն այդ խմբի նյութերի և թույների ֆիզիկա-քիմական (ադսորբցում) ու քիմական (օքսիդացում, չեզոքացում, չլուծվող աղերի առաջացում) փոխազդեցության հետևանք է։ Ռևզորբցիոն ազդեցության հակաթույնները տրվում են թույներն արյուն, այնուհետև՝ հյուսվածքներ ու օրգաններ անցնելուց հետո։ Հակաթունային արդյունքն ստացվում է հակաթույնի և արյան մեջ շրջանառվող թույնի փոխազդեցության շնորհիվ կամ հյուսվածքներից թույնի անմիջական դուրս մղումով։ Այդպիսի հակաթույներ են՝ ունիթիոլը, բրիտանական անտիլյուիզիտը (ԲԱԼ), հունգարական դիկապտոլը, չեխական դիմեկապտոլը և գերմանական (ԳԴՀ) դիթիոգլիցերինը, որոնք վնասազերծում են սնդիկի, քրոմի, զառիկի և այլ մետաղների (բացի կապարից) միացությունները։
Ռեգորբցիոն հակաթույների ազդեցությունը պայմանավորված է դրանց մոլեկուլում սուլֆհիդրիլ (SH) խմբերի առկայությամբ։ Օքսիմները վերակտիվացնում են խոլին-էսթերազ ֆերմենտը (վերջինս մեկուսանում է ֆոսֆորօրգանական թույներով թունավորվելիս)։ Էթիլենդիամինքառքացախաթթվի պատրաստուկները, որոնք ծանր մետաղների աղերի հետ գոյացնում են կոմպլեքսներ և համեմատաբար արագ հեռանում մեզի միջոցով։ Կարևոր դեր են խաղում նաև համապատասխան թույնի հանդեպ, ֆունկցիոնալ տեսանկյունով, հակառակ ազդող հակաթույները, օրինակ, մուսկարինի, ֆիզիոսսփգմինի և խոլինէրգիկ համակարգերը խիստ դրդող այլ նյութերի համար հակաթույն է ատրոպինը, որն ընկճում է այդ համակարգերը։ Հակաթույների հետ մեկտեղ օգտագործում են նաև բազմաթիվ միջոցներ (փսխեցնող, լուծողական, միզամուղ), որոնք վերացնում են թունավորման առանձին ախտանշանները կամ նպաստում օրգանիզմից թույնի հեռացմանը։ Հակաթույները պետք է օգտագործել թույնը օրգանիզմ թափանցելուց հետո հնարավորին չափ շուտ։ Կարելի է կիրառել նաև մի շարք ընղհանուր միջոցառումներ՝ ստամոքսի լվացում, արյան փոխներարկում, արհեստական շնչառություն։
Փերվիս Էլիսոն

Փերվիս Էլիսոն (անգլ.՝ Pervis Ellison, ապրիլի 3, 1967(1967-04-03), Սավաննա, Ջորջիա, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է կենտրոնականի և ծանր հարձակվողի դիրքերում։ Սովորել է Լուիսվիլի համալսարանում։ 1989 թվականի NBA դրաֆթի ժամանակ ընտրվել է «Սակրամենտո Քինգս» ակումբի կողմից՝ առաջին համարի ներքո։ Հետագայում հանդես է եկել «Վաշինգտոն Բուլեթս», «Բոստոն Սելտիքս» և «Սիեթլ Սուպերսոնիքս» ակումբների կազմում։ NBA-ում, ընդհանուր առմամբ, անցկացրել է 11 մրցաշրջան։ 1986 թվականին Էլիսոնը դարձել է Ուսանողական սպորտաձևերի ազգային ասոցիացիայի չեմպիոն, ինչպես նաև դարձել այդ բասկետբոլային մրցույթի ամենանշանավոր բասկետբոլիստ։ 1992 թվականին ճանաչվել է NBA ամենաարդյունավետ խաղացող։ 1988 թվականին ճանաչվել է Metro կոնֆերենցիայի ուսանողների միջև տարվա բասկետբոլիստ։ Մեկ անգամ ընդգրկվել է NCAA առաջին համաամերիկյան հավաքականի կազմում (1989 թվական)։ NBA կարիերայի ընթացքում, ընդհանուր առմամբ, խաղացել է 474 խաղ, որոնց ժամանակ հավաքել է 4494 միավոր (9,5 մ/խ), կատարել 3170 անդրադարձ, 691 փոխանցում, 293 խլում և 752 բլոկշոտ։


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Յոթ մահացու մեղքեր (այլ կիրառումներ)

Յոթ մահացու մեղքեր - քրիստոնեական ուսմունքներում նկարագրվող մահացու մեղքեր.


== Արվեստում ==


=== Նկարչություն ===
«Յոթ մահացու մեղքեր և վերին նյութեր» - Հիերոնիմոս Բոսխի կտավ (մոտ. 1480).
«Ժամանակակից յոթ մահացու մեղքեր» - Սյուզեն Ուայթի նկար (1993).


=== Գրականություն ===
«Յոթ մահացու մեղքեր» - Ուիլյամ Բեռռոուզի գիրք (1992).
«Յոթ մահացու մեղքեր» - Ռոբին Վասսերմանի գրքաշար (2005-2007).
«Յոթ մահացու մեղքեր» - Նակաբա Սուձուկիի մանգա, հրատարակվել է սկսած 2012 թվականից


=== Երաժտություն և թատրոն ===
«Յոթ մահացու մեղքեր» - Բերտոլդ Բրեխտի և Կուրտ Վայլի բալետ (1933).
«Յոթ մահացու մեղքեր» - Մարիանա Ֆեյտֆուլի ալբոմ (1998).


=== Կինեմատոգրաֆում ===
«Յոթ մահացու մեղքեր»  - (ԱՄՆ, 1917).
«Յոթ մահացու մեղքեր» - 7 նովելից բաղկացած կինոալմանախ (Ֆրանսիա-Իտալիա, 1952)
«Յոթ մահացու մեղքեր» -7 նովելից կազմված կինոալմանախ (Ֆրանսիա, 1962).
«Հիանալի յոթ մահացու մեղքեր» - Գրեմ Ստարկի ֆիլմ (Մեծ Բրիտանիա, 1971).
«Յոթ մահացու մեղքեր» - (Բելգիա-Լյուքսեմբուրգ, 1992).
«Յոթ մահացու մեղքեր» - (Ֆրանսիա, 1993).
«Յոթ մահացու մեղքեր» - մինի սերիալ (Ավստրալիա, 1993).
«Յոթ» - Դեյվիդ Ֆինչերի ֆիլմ (ԱՄՆ, 1995).
«Յոթ մահացու մեղքեր» - (Նորվեգիա, 2000).
Գոհար Ղուկասյան

Գոհար Բաղդասարի Ղուկասյան (մայիսի 27, 1925(1925-05-27), Արմավիր, Հյուսիսկովկասյան երկրամաս, ՌԽՖՍՀ, ԽՍՀՄ), հայ համաճարակաբան։ Բժշկական գիտությունների դոկտոր (1971), պրոֆեսոր (1990)։ ՀԽՍՀ վաստակավոր բժիշկ (1968)։
Ռուսաստանի բնական գիտությունների ակադեմիայի հայկական մասնաճյուղի իսկական անդամ (2001)։


== Կենսագրություն ==
Գոհար Ղուկասյանը ծնվել է 1925 թվականին ՌԴ Կրասնոդարի երկրամասի Արմավիր քաղաքում։ 1947 թվականին ավարտել է Երևանի բժշկական ինստիտուտը։ Նույն թվականից աշխատել է Արտո Ալեքսանյանի անվան համաճարակաբանության, վիրուսաբանության և բժշկական մակաբուծաբանության գիտահետազոտական ինստիտուտում, 1979 թվականից՝ համաճարակաբանության և իմունաբանության լաբորատորիայի վարիչ, 1979-2001 թվականներին, միաժամանակ՝ փոխտնօրեն։
Աշխատանքները վերաբերում են գրիպի, սալմոնելոզների և աղիքային այլ վարակիչ հիվանդությունների համաճարակաբանության և կանխարգելման, օրգանիզմի անընկալունակության վրա հակաբիոտիկների ազդեցության հարցերին։ 191 գիտական աշխատությունների և 2 հայտանգործությունների հեղինակ է.

«Эпидемиология и вакцинопрофилактика гриппозных заболеваний в гг. Ереване и Ленинакане» Дис. канд. мед. наук. 1957
«Влияние антибиотиков на развитие специфического иммунитета и некоторых факторов естественной резистентности» Дис. док. мед. наук. 1971


== Պարգևներ ==
«Առողջապահության գերազանցիկի» նշան, 1961
ՀԽՍՀ վաստակավոր բժիշկ, 1968


== Ծանոթագրություններ ==
Ռոգ (այլ կիրառումներ)

Ռոգ, կարող է վերաբերել՝

Ռոգ - գյուղ, Ուկրաինայի Դոնեցկի մարզի Կրասնոարմեյսկիում
Ռոգ - գյուղ, Ուկրաինայի Սումիի մարզի Սերեդինա-Բուդայի շրջանում
Տղամարդ մերկապարողներ

Տղամարդ մերկապարող, մարդիկ ովքեր աշխատում են ակումբում սեքսուալ ոճի պարեր պարելով։ Մինչև 1970-ական թվականները արևմտյան մշակույթում կային միայն կին մերկապարողներ։ Այդ ժամանակից ի վեր սկսեցին հայտնվել նաև տղամարդ մերկապարողներ։ 1970-ականներին տղամարդ մերկապարողների կարելի էր հանդիպել հիմնականում ստորգետնյա ակումբներում։ Ժամանակակից տղամարդ պարողների շոուները ներառում է լրիվ մերկություն, սակայն երբեմն ներքնազգեստը կարող է պահպանվել մինչև շոուի վերջը։
Բաստիլի օպերա

Բաստիլի օպերա (ֆր.՝ Opéra de la Bastille, Opéra Bastille), օպերայի թատրոն Փարիզում։ Մտնում է «Փարիզի ազգային օպերայի» սոցիալական և առևտրային ձեռնարկությունների կազմի մեջ։


== Պատմություն ==

1982 թվականին նախագահ Ֆրանսուա Միտտերանն ընդունում է Փարիզում նոր օպերա կառուցելու որոշումը, «ժամանակակից և սիրված», կրելով զանգվածային դասական երաժշտության հիմնական մասը, որով Գարնեյի օպերան գլուխ չի հանել։
Որպես տեղանք, կառավարությունը որոշում է վերցնել նախկին Բաստիլյան երկաթուղային կայարանի տեղը և այդտեղ սկսել օպերայի շինարարությունը (gare de Paris-Bastille)։ Այն քաղաքին ծառայում էր 1859 թվականից մինչև 1969 թվականի դեկտեմբերի 14-ը, գտնվում էր Լիոնի և Շարանտոնի փողոցների միջև (la rue de Lyon et la rue de Charenton)։
1983 թվականին հանրապետությունում կազմակերպվել է օպերայի նախագծման և լավագույն ճարտարապետական մրցույթ։ Այդ մրցույթը հաղթել է 1984 թվականի նոյեմբերի 10-ին կանադա-ուրուգվայցի ճարտարապետ Կարլոս Օթը։
1984 թվականին արդեն սկսվում են Բաստիլյան երկաթուղու ապամոնտաժման աշխատանքները, որից հետո էլ նախապատրաստություն էին տեսնում նրա պաշտոնապես փակման ցուցահանդեսի արարողություննը։ Բաստիլյան հրապարակի (place de la Bastille) նոր շինարարությունը կանգնեցվել է ճարտարապետ Օթ Կառլոսի կողմից 1989 թվականին։
1989 թվականի հուլիսի 13-ին Բաստիլիի պաշարման երկու հարյուրամյակին տեղի է ունենում օպերայի պաշտոնական բացումը, շոու բեմադրողը Ռոբերտ Ուիլսոնն էր և իր շոու ծրագիրն կոչել էր «Առավոտից առաջ գիշերը» (La Nuit avant le jour)։ Օպերան սկսել է իր աշխատանքները 1990 թվականի մարտի 10-ից, իսկ առաջինը բեմադրվել է Հեկտոր Բերլիոզի «Տրոյացիներ» օպերան։


== Սրահների տեղունակություն ==
Մեծ սրահը տեղավորում է 2.703 մարդ։
Ամֆիթատրոնը տեղավորում է 450 մարդ։
Ստուդիայի սրահը՝ 237 մարդ։


== Ծանոթագրություններ ==


== Աղբյուրներ ==
Официальный сайт Оперы Бастилии(չաշխատող հղում)
Парижская национальная опера
Վեգերովկա (գյուղ, Պուտիվիլի շրջան)

Վեգերովկա (ուկրաիներեն՝ Вегерівка), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Վեգերովկա գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օդարյուկովկա

Օդարյուկովկա (ուկրաիներեն՝ Одарюківка), գյուղ Ուկրաինայի Պոլտավայի մարզի Դիկանկայի շրջանում։
2001 թվականի տվյալներով Օդարյուկովկա գյուղում բնակվում էր 85 մարդ։ Բնակավայրը զբաղեցնում է 0,559 կմ² տարածք։ Բնակչության խտությունը կազմում էր 152,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարաքեշի թանգարան

Մարաքեշի թանգարանը պատմական պալատ և թանգարան է, որը տեղակայված է Մարոկկոյի Մարաքեշ քաղաքում։ Թանգարանի հավաքաուն ներառում է Մարոկկոյի պատմական ու ժամանակակից արվեստի տարբեր առարկաներ։


== Պատմություն ==
Թանգարանը գտնվում է Դար Մնեբի պալատում, որը կառուցվել է 20-րդ դարի սկզբին Մեհդի ալ-Մնեբիի կողմից։ Ալ-Մնեբին Մնաբհա ցեղի առաջնորդ էր, և Սուլթան Մուլայ Աբդելազիզի օրոք 1900-1908 թվականներին Բա Ահմադին փոխարինեում էր՝ որպես սուլթանի սիրելի վեզիր։ Ալ-Մնեբին նաև ուներ այլ ապարանքներ, ինչպիսին էր Մենեբհի Պալատը ֆեսում։ Մարաքեշի նրա պալատը ավելի ուշ զավթվեց Թհամի Էլ Գլաուի փաշայի ընտանիքի կողմից, ով Ֆրանսիական կանոնի համաձայն Հարավային Մարոկկոյում բռնակալ ղեկավար էր, մինչդեռ Մնեբհին գտնվում էր երկրից դուրս և Լոնդոնում ծառայում էր որպես դեսպան։ Այն բանից հետո, երբ 1956 թվականին Մարոկկոն վերանվաճեց իր անկախությունը, այն պետականացվեց, և 1965 թվականին դարձավ աղջիկների դպրոց։ Անուշադրության մատնվելու ժամանակաշրջանից հետո, պալատը խնամքով վերանորոգվեց Օմար Բենյելուն հիմնադրամի կողմից և 1997 թվականին դարձավ թանգարան։


== Ճարտարապետությունը ==
Պալատը 19-րդ դարի վերջի և 20-րդ դարի սկզբի Մարոկկոյան ճարտարապետության վառ օրինակ է, այդ ժամանակաշրջանի ամենահարուստ խավի կողմից կառուցված թանգարաններից մեկը։ Պալատը բաղկացած է ընդարձակ կենտրոնական բակից, որը նախկինում  բաց պարտեզ էր՝ գեղեցիկ ծառերով, բայց այսօր այն ամբողջապես արահետներով ու տանիքներով պատված է։ Բակը գտնվում է մի քանի շատրվանների կենտրոնում, և շրջապատված է պատկերասրահներով ու շատրվաններով, որոնք զարդարված են գունագեղ խճանկարային հախճասալիկներով և ներկված ու փորագրված են մայրի ծառի փայտով։ Այսօր բակը նաև կենտրոնական հատվածում ունի հսկա ջահ, որը պատրաստված է արաբական մոտիվներով և երկրաչափական ձևով կտրատված գեղեցիկ պղնձակտորներով։ Տարբեր տեսակի սենյակներ  կան բակում, ընդ որում կան փայտով և սվաղածեփ շատ զարդարված սենյակներ։ Պալատը նաև ունի տանիքապատ պավիլիոններ, որտեղից կարելի է տեսնել քաղաքի մնացած հատվածը։ Այն նաև ապահովված է  մեծ պալատներ ունենալու բազմաթիվ հնարավորությունների այնպիսի սարքավորումներով, ինչպիսիք են խոհանոցը և համմամը՝ թուրքական բաղնիքը, որն ավելի ուշ տարբերվում էր իր բնութագրական գմբեթով ու կամարաձև սենյակներով։


== Թանգարանային հավաքածու ==
Թանգարանում պահվում են Մարոկկոյի տարբեր շրջանների բնակչության տարբեր խավերի ու ավանդական արվեստի առարկաների  բազմազան հավաքածու, ինչպիսիք են զենքերը, գորգերը, հագուստները,  Ֆեսի խեցեգործությունը, Բերբերների զարդերը, հրեական եկեղեցական ծեսերի առարկաներ և այլն։ Թանգարանում նաև անցկացվում են ժամանակակից արվեստի և այլ թեմաներով խոհանոցային ու թուրքական բաղնիքի ցուցահանդեսներ, իսկ երբեմն էլ անցկացվում են այնպիսի մշակութային իրադարձություններ, ինչպիսիք են թատրոններն ու համերգները։


== Տես նաև ==
Բահիայի պալատ


== Ծանոթագրություններ ==
Ալիկ Գյունաշյան

Ալիկ Յաշայի Գյունաշյան (դեկտեմբերի 8, 1954(1954-12-08), Լենինական, Հայկական ԽՍՀ, ԽՍՀՄ), հայ երգիչ, ՀՀ վաստակավոր արտիստ (2015): Անդրկովկասյան փառատոնի դափնեկիր, քաղաքային, ժողովրդական և աշուղական երգերի կատարող։


== Կենսագրություն ==
Ալիկ Գյունաշյանը ծնվել է 1954 թվականին, Լենինականում։ Միջնակարգ կրթությունը ստացել է Ավետիք Իսահակյանի անվան թիվ 26, այնուհետև Արտյոմ Պետրոսյանի անվան թիվ 10 դպրոցներում։ 1962 թվականից ընդգրկվելով Լենինականի Սևյանի անվան երգի–պարի համույթում, գյումրեցուն վայել, տարիների ընթացքում արժանացել է բազմաթիվ մրցանակների՝ 5 անգամ ոսկե մեդալի, 10 տարեկան հասակում Անդրկովկասյան մրցույթի դափնեկրի կոչման և այլ մրցանակների։
Ալիկ Գյունաշյանը համերգներով հանդես է եկել ԱՄՆ–ում, Ֆրանսիայում, Հոլանդիայում, Խորհրդային միության մի շարք քաղաքներում, հանրապետության գրեթե բոլոր քաղաքներում ու գյուղերում։
2004 թվականին և 2014 թվականին Երևանում և Գյումրիում մեծ շուքով նշվել է նրա 50 և 60-ամյա հոբելյանները, որի ժամանակ նա պարգևատրվել է ոսկե ձայնասկավառակով, մեդալներով, պատվոգրերով և խրախուսական այլ պարգևներով։ 2011 թվականի սեպտեմբերի 23–ին, Գյումրու օր՚ տոնակատարության ժամանակ Ալիկ Գյունաշյանը պարգևատրվել է Գյումրու պատվավոր «Վարպետ» կրծքանշանով։ 2006 թվականին լույս տեսավ Գագիկ Վարդանյանի «Ալիկ Գյունաշյան» գրկույքը, որը նվիրված է նրա կյանքին ու գործունեությանը։ 2014 թվականի հոկտեմբերի 25–ին Գյումրու օր տոնակատարության ժամանակ, Ալիկ Գյունաշյանին շնորհվեց Գյումրու պատվավոր քաղաքացի կոչումը, իսկ 2014 թվականի դեկտեմբերի 11–ին պարգևատրվել է ՀՀ մշակույթի նախարարության բարձրագույն՝ ոսկե մեդալով։


== Պարգևներ և մրցանակներ ==
ՀՀ վաստակավոր արտիստ (2015)
Գյումրու պատվավոր քաղաքացի (2014)


== Մեջբերումներ Ալիկ Գյունաշյանից ==


== Ծանոթագրություններ ==


== Արտաքին հղումներ ==
Սիրված երգեր Ալիկ Գյունաշյան 60
Պադիսե

Անվան այլ կիրառումների համար տե՛ս՝ Պադիսե (այլ կիրառումներ)Պադիսե (էստ․՝ Padise), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 322 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կուլեշի (գյուղ, Եմելչևի շրջան)

Անվան այլ կիրառումների համար տե՛ս՝ Կուլեշի (այլ կիրառումներ)Կուլեշի (ուկրաիներեն՝ Куліші), գյուղ Ուկրաինայի Ժիտոմիրի մարզի Եմելչևի շրջանում։ Հիմնադրվել է 1241 թվականին։
2001 թվականի տվյալներով Կուլեշի գյուղում բնակվում էր 1 137 մարդ։ Բնակավայրը զբաղեցնում է 3698 կմ² տարածք։ Բնակչության խտությունը կազմում էր 307,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (44801-44900)

Աստերոիդների ցանկ (44701-44800)  • Աստերոիդների ցանկ  • Աստերոիդների ցանկ (44901-45000)
 Աստերոիդների ցանկ (44701-44800)  • Աստերոիդների ցանկ  • Աստերոիդների ցանկ (44901-45000)


== Աղբյուր ==
«Discovery Circumstances: Numbered Minor Planets (40001)-(45000)»։ www.minorplanetcenter.net
Փոքր Կուրատներ

Փոքր Կուրատներ (ռուս.՝ Малые Кураты), գետ Ռուսաստանում, հոսում է Կաբարդինո-Բալկարիայի հանրապետությունում և Կարաչայ-Չերքեզիայի Հանրապետությունում։ Գետաբերանը տեղակայված է Մալկա գետի աջ ափին 138 կմ հեռավորության վրա։ Գետի երկարությունը 11 կմ է, ավազանի տարածքը 27,9 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Մալկա գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000512108200004200
Հիդրոլոգիական ուսումնասիրությունների կոդը - 108200420
Ավազանի կոդը - 07.02.00.005
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պիհա

Պիհա (էստ․՝ Piha), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մակսիմովո (գյուղ, Յանաուլսկի շրջան)

Անվան այլ կիրառումների համար տե՛ս՝ ՄակսիմովոՄակսիմովո (ռուս.՝ Максимово, բաշկիրերեն՝ Максимов), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 666 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էնդրյու Յաո

Էնդրյու Յաո (անգլ.՝ Andrew Yao չինարեն՝ 姚期智, դեկտեմբերի 24, 1946(1946-12-24), Շանհայ, Չինաստանի Հանրապետություն), չինացի համակարգչային գիտնական և հաշվարկային տեսաբան։ 2020 թվականի դրությամբ եղել է Ցինխուա համալսարանի միջառարկայական տեղեկատվական գիտությունների ինստիտուտի (IIIS) դեկան։ Յաուն օգտագործեց մինիմաքսի թեորեմը, որն այժմ հայտնի է որպես Յաոյի սկզբունք։
Յաոն ԱՄՆ-ի քաղաքացի էր, և երկար տարիներ աշխատել է ԱՄՆ-ում, բայց 2015 թվականին Չժեննին Յանգի հետ միասին նա հրաժարվել է ԱՄՆ քաղաքացիությունից և դարձել Չինաստանի գիտությունների ակադեմիայի ակադեմիկոս։


== Վաղ կյանքը ==
Յաոն ծնվել է Չինաստանի Շանհայ քաղաքում։ 1967 թվականին ավարտել է Թայվանի պետական ​​համալսարանի ֆիզիկայի բաժինը։ Ստացել է Փիլիսոփայության դոկտորի երկու աստիճան։ Առաջինը՝ 1972 թվականին Հարվարդի համալսարանում ֆիզիկայի բնագավառում, իսկ երկրորդը՝ 1975 թվականին համակարգչային գիտության ոլորտում Իլինոյսի Ուրբանա-Շամպայն համալսարանում։


== Ակադեմիական կարիերիան ==
Նա եղել է պրոֆեսորի օգնական՝ Մասաչուսեթսի տեխնոլոգիական ինստիտուտում (1975–1976), Ստենֆորդի համալսարանում (1976–1981), և պրոֆեսոր՝ Բելկլիի Կալիֆոռնիայի համալսարանում (1981–1982):
1982 թվականից մինչև  1986 թվականը եղել է Ստենֆորդի համալսարանի լիարժեք պրոֆեսոր։ 1986 թվականից մինչև 2004 թվականները նա եղել է Ուիլյամի և Էդնա Մաքալեերի Փրինսթոնի համալսարանի ճարտարագիտության և կիրառական գիտությունների պրոֆեսոր, որտեղ նա շարունակում էր աշխատել ալգորիթմների և հաշվարկների բարդությունների տեսության շուրջ։ 2004 թվականին դարձավ Պեկինի Ցինգխուա համալսարանի Հեռանկարային հետազոտությունների կենտրոնի պրոֆեսոր (CASTU) և տեսական համակարգչային գիտության ինստիտուտի (ITCS) տնօրեն։ 2010 թվականից Ցինխուայի համալսարանում աշխատում է որպես միջառարկայական տեղեկատվական գիտությունների ինստիտուտի (IIIS) դեկան։ Նա նաև Հոնկոնգի չինական համալսարանի վաստակավոր պրոֆեսոր է։


== Մրցանակներ ==
1996 թվականին նրան շնորհվել է Քնուտի մրցանակ։ 2000 թվականին ստացել է Թյուրինգի մրցանակ, որը համակարգչային գիտության մեջ ամենահեղինակավոր մրցանակն է, ի հավանություն հաշվարկային տեսության մեջ իր հիմնարար ներդրումների՝ ներառյալ կեղծ պատահական թվերի առաջացման տեսությունը, գաղտնագրությունը և հաղորդակցության բարդությունը։
Նա հանդիսանում է ԱՄՆ գիտությունների ազգային ակադեմիայի, Ամերիկայի արվեստների և գիտությունների ակադեմիայի, գիտության առաջխաղացման ամերիկյան ասոցիացիայի, հաշվողական տեխնիկայի միության անդամ, և Չինական գիտությունների ակադեմիա ակադեմիկոս։ Նրա կինը՝ Ֆրենսիս Յաոն, նույնպես տեսական համակարգչային գիտնական է։


== Ծանոթագրություններ ==


== Արտաքին հղումներ ==
[1] Մաթեմատիկայի ծագումնաբանության նախագիծ
Էնդրյու Յաո
Էնդրյու Յաո Առաջադեմ ուսումնասիրությունների կենտրոն, Ցինխուայի համալսարան
Աստերոիդների ցանկ (122201-122300)

Աստերոիդների ցանկ (122101-122200)  • Աստերոիդների ցանկ  • Աստերոիդների ցանկ (122301-122400)
 Աստերոիդների ցանկ (122101-122200)  • Աստերոիդների ցանկ  • Աստերոիդների ցանկ (122301-122400)
Տրուդովոե (գյուղ, Բաշտանկայի շրջան)

Անվան այլ կիրառումների համար տե՛ս՝ ՏրուդովոեՏրուդովոե (ուկրաիներեն՝ Трудове), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1909 թվականին։
2001 թվականի տվյալներով Տրուդովոե գյուղում բնակվում էր 21 մարդ։ Բնակավայրը զբաղեցնում է 0,161 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կեսարիանի

Կեսարիան(հուն․՝ Καισαριανή), քաղաք և համայնք Հունաստանում։ Այն գտնվում է ծովի մակարդակից 130 մ բարձրության վրա, Աթենքի կենտրոնում գտնվող Օմոնիաս հրապարակից 4 կմ հարավ-արևելք։ Ներառված է Աթենքի քաղաքային ագլոմերացիայի արևելյան մասում։ Ներառված է Կենտրոնական Աթենքի ծայրամասային ստորաբաժանում Ատտիկայի ծայրամասում։ Արևելքում գտնվում է Իմիտոս լեռը, որի լանջին գտնվում է 11-րդ դարի Կեսարիանի վանքը։
Բնակիչների թիվը ըստ 2011 թվականի մարդահամարի տվյալների` 26 458։ Համայնքի տարածքը 7.841 քառ. կմ է, որի տասներորդը բնակելի է։ Խտությունը կազմում է 3374,31 մարդ մեկ քառակուսի կիլոմետրում։
Այն արևմուտքից սահմանակից է Աթենքի համայնքին, հյուսիսում ` Զոգրաֆոսին, արևելքում` Պեանիայի հետ, հարավ-արևելքում `Կրոպիայի հետ, հարավում` Վիրոնի հետ։
Քաղաքը հիմնադրվել է փախստականների կողմից 1922 թվականի Փոքր Ասիայի աղետից հետո, հիմնականում Ուրլա քաղաքից։ Մի քանի ընտանիքներ էին` Էրիֆրից (այժմ ՝ Իլդիր), Սիվրիհիսարից, Չեսմեից, Ալակատիից, Իզմիրից, Բուջայից, Գազիմիրից և Ալթինդագից, ինչպես նաև պոնտացիներ։ Այն տխրահռչակ է հրաձգության պատճառով, որտեղ «200 պահակները» մահապատժի են ենթարկվել 1944 թվականի մայիսի 1-ին ՝ Առանցքի ուժերի կողմից օկուպացման ընթացքում։
1934 թվականին Աթենքի համայնքից առանձնացված Կեսարիան ստեղծել է նորի համայնք։


== Բնակչություն ==


== Ծանոթագրություններ ==
Պետրովսկոե (գյուղ, Ստիլսկի գյուղական խորհուրդ)

Անվան այլ կիրառումների համար տե՛ս՝ ՊետրովսկոեՊետրովսկոե (ուկրաիներեն՝ Петрівське), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Պետրովսկոե գյուղում բնակվում էր 212 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիմնիրի խոսքը

Գրիմնիրի խոսքը (իսլ.՝ Grímnismál), սկանդինավյան «Ավագ Էդդա» էպոսի հիմնական առասպելական երգերից մեկն է։ Գրիմնիրը Օդինի բազմաթիվ անուններից մեկն է և հին իսլանդերենում նշանակում է դիմակ, սաղավարտ, երբեմն նաև գործածվում է գիշեր իմաստով։ Օդինը, հանդես գալով Գրիմնիր անվամբ, շեշտում է իր քողարկված էությունը։


== Նկարագրություն ==
Երգի արձակ նախաբանում համառոտ նկարագրվում է գոթերի Գեյրրորդր անունով թագավորի պատմությունը, որի մոտ հյուրընկալվում է իր բազմաիթվ անուններից մեկի տակ թաքնված Օդինը։ Նախաբանում խոսվում է Հրաուդունգր անունով անհայտ մի թագավորի զավակների մասին։ Բախումը ծագում է այնտեղ, երբ եղբայրներից մեկը մյուսին կործանելու միտումով քշում է դեպի բաց ծով։ Պարզվում է, որ ճանապարհին նրան հյուրընկալած և դաստիարակած հողագործ ծերունին և նրա պառավ կինը ոչ այլ ոք են, քան հենց իրենք՝ գերագույն աստված Օդինը և նրա կինը՝ Ֆրիգը։ Իրենց խնամյալների նկատմամբ ունեցած կարծիքների բախումը հանգեցնում է նրան, որ Օդինն ու Ֆրիգը որոշում են Հրաուդունգրի մեծ որդուն՝ Գեյրրոդրին փորձության ենթարկել։
«Գրիմնիրի խոսքը» երգը հիմնականում կառուցված է Օդինի մենախոսության վրա։ Երգում առանձնակի ուշադրություն է դարձվում Գեյրրոդրի զավակին՝ արքայազն Ագնարին, որը, ի տարբերություն հոր, որը լրտեսության մեջ է կասկածում հյուրին, չի անտեսում հյուրընկալության կանոնը և ութ օր ու գիշեր ճանապարհ անցած հյուրին կտտանքների ենթարկելու համար հիմնավորում չտեսնելով՝ նրան ջուր է տալիս։ Պարզվում է, որ դա ծպտված Օդինն էր, և Ագնարի վարմունքը գերագույն աստվածը բարձր է գնահատում՝ պարգևատրելով արքայազնին։ Օդինը նրան նկարագրում է տիեզերական համակարգի աշխարհները, ծանոթացնում նրանց բնակիչներին, հաղորդում է նրան անհրաժեշտ գիտելիքներ՝ ասես նախապատրաստելով հոր լայնարձակ տերության կառավարմանը։ 
Թագավոր Գեյրրոդրը մահանում է հանկարծակի։ Նա խնջույքի ժամանակ հարբել էր։ Նստել էր գահին՝ ծնկներին դրած իր սուրը։ Լսելով, որ Օդինն է իր պալատում, իսկույն տեղից վեր է ցատկում։ Սուրը նրա ձեռքից դուրս է պրծնում ու ընկնում ցած՝ սայրը դեպի վեր։ Հարբած թագավորը սայթաքում է ու երեսնիվայր ընկնում գետնին՝ սրի վրա, որը խողխողում է նրա մարմինը։ Այդ ժամանակ Օդինն անհայտանում է, իսկ հոր գահը ժառանգում է արքայազն Ագնարը՝ իշխելով գոթերի վրա։


== Աղբյուրներ ==
Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։
Սամյուել Գրանսիր

Սամյուել Գրանսիր (ֆր.՝ Samuel Grandsir, օգոստոսի 14, 1996(1996-08-14), Էվրո), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է աջ վինգերի դիրքում։


== Ակումբային կարիերա ==


=== Տրուա ===
Գրանսիրը Տրուայի ակադեմիայի սան է։ Իր պրոֆեսիոնալ դեբյուտը նշեց 2016 թվականի ապրիլի 24-ին՝ փոխարինման մտնելով Մոնպելիեի դեմ խաղում։ Հուլիսի 29-ին նա հեռացվեց խաղադաշտից Սոշոյի դեմ խաղում՝ կարմիր քարտ ստանալով փոխարինման մտնելուց 4 րոպե անց։ Իր առաջին գոլը պրոֆեսիոնալ կարիերայում խփեց 2017 թվականի հունվարի 13-ին՝ Այաչոյի դեմ խաղում։ Մարտի 4-ին Գրանսիրը գոլի և գոլային փոխանցման հեղինակ դարձավ Ամյենի դեմ խաղում։ Սեպտեմբերի 23-ին նա խփեց Մեցի դեմ խաղի միակ գոլը՝ օգնելով Տրուային հաղթել 1-0 հաշվով։ 2018 թվականի ապրիլի 15-ին նա գոլի և գոլային փոխանցման հեղինակ դարձավ Օլիմպիկ Մարսելի դեմ խաղում։ Տրուայի առաջին թիմի կազմում Գրանսիրը անցկացրեց 77 հանդիպում՝ դառնալով 6 գոլի և 9 գոլային փոխանցման հեղինակ։


=== Մոնակո ===
2018 թվականի հունիսի 9-ին Գրանսիրը 5 տարվա պայմանագիր կնքեց Մոնակոյի հետ։ Ակումբը նրա համար վճարեց 3 միլիոն եվրո։ Իր դեբյուտը Մոնակոյի կազմում նշեց օգոստոսի 4-ին՝ Ֆրանսիայի սուպերգավաթի Պարի Սեն-Ժերմենի դեմ խաղում։


== Միջազգային կարիերա ==
Գրանսիրը ներկայացրել է Ֆրանսիան մինչև 21 տարեկանների երիտասարդական հավաքականում։ Իր դեբյուտը Մ21 հավաքականի կազմում նշեց 2017 թվականի հոկտեմբերի 5-ին՝ Չեռնոգորիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 25-ի դրությամբ


== Ծանոթագրություններ ==


== Արտաքին հղումներ ==
Գրանսիրի պաշտոնական Տվիտերի էջը
Գրանսիրի պաշտոնական Ինստագրամի էջը
Գրանսիրը transfermarkt-ում
Գրանսիրը soccerbase.com-ում
Գրասնիրը WhoScored.com կայքում
Գրանսիրը Մոնակոյի պաշտոնական կայքում Archived 2018-08-30 at the Wayback Machine.
Գրանսիրը Լիգա 1-ի պաշտոնական կայքում
Գրանսիրը Ֆրանսիայի ֆուտբոլի ֆեդերացիայի կայքում Archived 2018-08-05 at the Wayback Machine.
Կունդրյուչենսկի (Օռլովսկի շրջան)

Կունդրյուչենսկի (ռուս.՝ Кундрюченский), գյուղ Ռուսաստանի Ռոստովի մարզի Օռլովսկի շրջանում։ Մտնում է Լուգանսկի գյուղական համայնքի կազմի մեջ։
Պերվոմայսկոե (գյուղ, Գլուխովի շրջան)

Անվան այլ կիրառումների համար տե՛ս՝ ՊերվոմայսկոեՊերվոմայսկոե (ուկրաիներեն՝ Первомайське), գյուղ Ուկրաինայի Սումիի մարզի Գլուխովի շրջանում։ Բնակավայրը նախկինում նաև անվանվել է Յանջո։
2001 թվականի տվյալներով Պերվոմայսկոե գյուղում բնակվում էր 635 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վահան Զարդարյան

Վահան Զարդարյան (1872, Կոստանդնուպոլիս, Օսմանյան կայսրություն - 1945), հայ գրավաճառ, հրատարակիչ։


== Կենսագրություն ==
Ծնվել է Կ. Պոլսում։ Նախնական կրթությունն ստացել է տեղի Մայր վարժարանում։ Ավարտելուց հետո աշխատել է հոր տպարանում։ 1901-ին եղբոր՝ Պիմեն Զարդարյանի հետ հիմնել է Զարդարյան գրավաճառանոց։ Տարիների ընթացքում հավաքել է հազարավոր հնատիպ գրքեր, պարբերականներ, նաև բազմաթիվ հին փաստաթղթեր, վավերագրեր։ Վերոհիշյալ փաստաթղթերը օգտագործել է իր կազմած «Հիշատակարան» ժողովածուում, որը լույս է տեսել 1910-14-ին։ Քեմալական շարժման հաղթանակից հետո, 1923-ին բաժանվել է եղբորից և մեծ քանակությամբ հնատիպ գրքեր և արխիվային նյութեր պարունակող գրավաճառանոցով մեկնել է Եգիպտոս, Կահիրե քաղաքում հիմնել Զարդարյան գրավաճառանոցը, որը եղել է այդ քաղաքի մշակութային կարևոր կենտրոններից մեկը։ 1930-ականների սկզբներից վերահրատարակել է «Հիշատակարանները»՝ հինգ փոքրադիր հատորներով, ավելացնելով բազմաթիվ նոր կենսագրություններ, լուսանկարներ, վավերագրեր։


== Աշխատություններ ==
Վահան Զարդարեան, Յիշատակարան:Հայ երեւելիներու կենսագրութիւնները, լուսանկարները, ձեռագիրները, գրութիւնները եւլն, 1512-1912։ Առաջին հատոր, Կ. Պոլիս, 1910։
Վահան Զարդարեան, Յիշատակարան։ Հայ երեւելիներու կենսագրութիւնները, լուսանկարները, ձեռագիրները, գրութիւնները եւլն, 1512-1912։ Երկրորդ հատոր, Կ. Պոլիս, 1911։
Վահան Զարդարեան, Յիշատակարան։ Հայ երեւելիներու կենսագրութիւնները, լուսանկարները, ձեռագիրները, գրութիւնները եւլն, 1512-1912։ Երրորդ հատոր,  Պրակ ԻԷ, Կ. Պոլիս, 1912։
Վահան Զարդարեան, Յիշատակարան։ Հայ երեւելիներու կենսագրութիւնները, լուսանկարները, ձեռագիրները, գրութիւնները եւլն, 1512-1912։ Երրորդ հատոր, Պրակ ԻԶ, Կ. Պոլիս, 1912։ Archived 2016-03-05 at the Wayback Machine.
Վահան Զարդարեան, Յիշատակարան։ Հայ երեւելիներու կենսագրութիւնները, լուսանկարները, ձեռագիրները, գրութիւնները եւլն, 1512-1912։ Երրորդ հատոր, Պրակ ԻԸ, Կ. Պոլիս, 1912։
Վահան Զարդարեան, Յիշատակարան։ Հայ երեւելիներու կենսագրութիւնները, լուսանկարները, ձեռագիրները, գրութիւնները եւլն, 1512-1912։ Երրորդ հատոր, Պրակ ԻԹ,  Կ. Պոլիս, 1912։


== Աղբյուրներ ==
Վելիկայա Օբուխովկա

Վելիկայա Օբուխովկա (ուկրաիներեն՝ Велика Обухівка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Վելիկայա Օբուխովկա գյուղում բնակվում էր 695 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դաղդաղն

Դաղդաղնը, լեռ Հայաստանի Վայոց ձորի մարզում, Վայքի լեռնաշղթայում, Արենի գյուղից մոտ 13 կմ հյուսիս-արևմուտք։ Բարձրությունը 2129 մ։


== Ծանոթագրություններ ==
Միքայել Ջանիբեկյան

Միքայել Կարենի Ջանիբեկյան (սեպտեմբերի 12, 1973(1973-09-12), Երևան, Հայկական ԽՍՀ, ԽՍՀՄ), հայ դերասան։


== Կենսագրություն ==
Միքայել Ջանիբեկյանը ծնվել է Երևանում։ Ֆիլմերում նկարահանվել սկսել է դպրոցական տարիներից։ Երեկոյան դպրոցն ավարտելուց հետո աշխատել է Թբիլիսիի Ստեփան Շահումյանի անվան հայկական թատրոնում։ Երեք ամիս աշխատելուց հետո տեղափոխվել է Երևան, աշխատել Երևանի գեղագիտության ազգային կենտրոնի մանկական թատրոնում, այնուհետև` Պատանի հանդիսատեսի թատրոնում։ 1994 թվականին ավարտել է Երևանի գեղարվեստա-թատերական ինստիտուտը (Զավեն Տատինցյանի արվեստանոց)։


== Ընտանիք ==
Հայրը՝ ՀՀ ժողովրդական արտիստ Կարեն Ջանիբեկյան
Մայրը՝ Անահիտ Աղասարյան
Եղբայրը՝ դերասան Սոս Ջանիբեկյան


== Ծանոթագրություններ ==
Սիսիմադան

Սիսիմադան, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 317 հույն բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Էպ (Էնայի գավառ)

Էպ (ֆր.՝ Eppes), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան 2 կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02282:


== Բնակչություն ==
2010 թվականի տվյալներով՝ համայնքի բնակչությունը կազմում է 411 մարդ։ 


== Տնտեսություն ==
2010 թվականին համայնքի 278 աշխատունակ (15-64 տարեկան) բնակիչներից 221-ը տնտեսապես ակտիվ էին, 57-ը՝ ոչ ակտիվ (ակտիվության ցուցանիշը կազմել է 79,5%, 1999 թվականին եղել է 69,1%)։ 221 տնտեսապես ակտիվ բնակիչներից աշխատում էին 194-ը (98 տղամարդ և 96 կին), գործազուրկ էին 27 մարդ (14 տղամարդ և 13 կին)։ 57 տնտեսապես ոչ ակտիվ բնակիչներից 11-ը եղել են աշակերտներ կամ ուսանողներ, 28-ը՝ թոշակառուներ, 18-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Էպ (ֆր.)
Մեծ Բրիտանիայի տնային առաջնություն 1905/1906

1905/1906 մրցաշրջանի Մեծ Բրիտանիայի տնային առաջնությունը բրիտանական ազգային հավաքականների միջև անցկացված քսաներեքերորդ մրցաշարն էր։
Մրցաշարը մեկնարկեց  Անգլիա- Իռլանդիա խաղով, որում, անգլիացիները խփեցին հինգ անպատասխան գնդակ։ Արտագնա խաղում 0։2 հաշվով հաղթելով շոտլանդացիներին, անգլիացիներին հավասարվեցին ուելսցիները։ Ապա շոտլանդացիները նվազագույն հաշվով հաղթեցին իռլանդացիներին, իսկ անգլիացիները՝ ուելսցիներին։ Նախավերձին խաղում իռլանդացիները վաստակեցին իրենց միակ միավորը՝ ոչ-ոքի խաղալով ուելսցիների հետ, ինչը, ինչպես հետո պարզվեց, վերջիններիս զրկեց մրցաշարում հաղթանակը կիսելու հնարավորությունից։
Ավանդույթի համաձայն, մրցաշարի ելքը պիտի վճռվեր  Շոտլանդիա- Անգլիա խաղում, ուր անգլիացիներին հաղթողի ավարը միանձնյա նվաճելու համար բավարարում էր նաև ոչ-ոքին։ Սակայն Ջոն Հոուիի երկու գնդակների շնորհիվ շոտլանդացիները հաղթանակ տարան և կիսեցին առաջնության հաղթողի տիտղոսը աբգլիացիների հետ։
 Ուելս- Իռլանդիա խաղի որոշ հատվածներ նկարահանվեցին Բլեքբեռնի «Միթչել և Քենյոն» ընկերության կողմից և այժմ դրանք միջազգային ֆուտբոլային հանդիպման պահպանված նկարահանումներից հնագույնն են։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Ռմբարկուներ ==
Պոչաևո (գյուղ, Սմոլենսկի շրջան)

Անվան այլ կիրառումների համար տե՛ս՝ ՊոչաևոՊոչաևո (ռուս.՝ Почаево), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 191 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաշկաիրտ (գետակ)

Բաշկաիրտ , գետակ Հայկական լեռնաշխարհում, Ճորոխի ավազանում, հոսում է Լիվանայի շրջանով։ Ոռոգելով հարակից գյուղերը, աջից միանում է Ճորոխ գետին։


== Ծանոթագրություններ ==
Խոյանի

Խոյանի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Օսինովեց (գյուղ, Պալեխսկի շրջան)

Անվան այլ կիրառումների համար տե՛ս՝ ՕսինովեցՕսինովեց (ռուս.՝ Осиновец), գյուղ Ռուսաստանի Իվանովոյի մարզի Պալեխսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիտանի երկօքսիդ

Տիտանի երկօքսիդ, ТiO2, տիտանի և թթվածնի միացություններից։ Ջրում չլուծվող, սպիտակ փոշի է (տաք Տիտանի երկօքսիդ դեղին է)։ Հալվում է 1830–1850 °C– ում։ Ամֆոտեր է, առաջացնում է պոլիմորֆ ձևափոխություններ՝ ռուտիտ, անազատ և բրուկիտ, որոնք հանդիպում են բնության մեջ։ Ստացվում է ռուտիլի քլորմամբ անջատված TiCU-li հետագա այրմամբ (1200–1700 °C) 02-ի մթնոլորտում։ Օգտագործվում է բարձրորակ սպիտակ ներկ պատրաստելու համար, նաև որպես գունանյութ և լցանյութ ռետինի, պլաստմասսաների, թղթի, արհեստ, մանրաթելերի, կաշվի և մետալուրգիա, արդյունաբերության մեջ։


== Ծանոթագրություններ ==